Document ID: /roh_data/filtered/fineweb-2-filterrobots_roh.jsonl.gz/61427

La regenza ha lubì la revisiun parziala da la planisaziun locala da la vischnanca da Cazas. Uschia po la deponia da luadiras ad Unterrealta vegnir engrondida. Dapi 1997 vegn lavurà si e dismess a moda segirada quai che resta suenter ch'il rument e vegnì brischà. Las luadiras derivan per gronda part da l'implant per brischar ruments Gevag a Trimmis.
Cun l'engrondiment da la deponia ad Unterrealta èsi pussaivel da garatir spazi per luadiras en il chantun Grischun per ils proxims 30 fin 40 onns.